
SC 2020- 
  
RAPORT DE SPECIALITATE
privind aprobarea modificării și completării Hotărârii Consiliului Local nr.637/2018 de aprobare a documentaţiei tehnico-economice - faza P.T. , a indicatorilor tehnico-economici şi a anexei privind descrierea sumară a investiţiei, pentru obiectivul "Extindere grădiniţă în regim de înălţime P+1E+M , reparaţii şi reabilitare termică corp existent", din Timişoara, str. Martir Sebastian Iordan nr.6, cu modificările ulterioare ( HCL nr. 224/2019 )


Pentru obiectivul de investiţii "Extindere grădiniţă în regim de înălţime P+1E+M , reparaţii şi reabilitare termică corp existent", din Timişoara, str. Martir Sebastian Iordan nr.6,  a fost întocmita documentaţia tehnico-economica de către proiectantul - SC PRODAO-ING SRL. cu respectarea prevederilor H.G. nr. 28/09.01.2008 privind etapele de elaborare şi conţinutul - cadru al documentaţiilor tehnico-economice aferente obiectivelor / proiectelor de investiţii finanţate din fonduri publice în baza contractului de prestări servicii de proiectare nr. 312/11.11.2015. 
Prin HCL nr. 224/23.04.2019 a fost aprobată modificărea Hotărârii Consiliului Local nr.637/28.11.2018 de aprobare a documentaţiei tehnico-economice - faza P.T. , a indicatorilor tehnico-economici şi a anexei privind descrierea sumară a investiţiei, pentru obiectivul "Extindere grădiniţă în regim de înălţime P+1E+M , reparaţii şi reabilitare termică corp existent", din Timişoara, str. Martir Sebastian Iordan nr.6, în baza art.71 din OUG 114/2018 prin actualizarea manoperei.
Proiectul a fost depus in vederea obţinerii finanţării nerambursabile in cadrul POR 2014-2020, apelul “POR/4/2017/4.4/4.4/1/Investițiile în educație, în formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare/Creşterea creșterea calității infrastructurii în vederea asigurării accesului sporit la educație timpurie și sprijinirea participării părinților pe piața forței de muncă” cu nr. de inregistrare V/TM/4/2017/4.4/4.4/1/887/21.12.2018, cod SMIS 121232 și în data de 25.06.2019 a fost semnat contractul de finanțare nr.4481 în valoare de 3.894.963,18 lei ( TVA inclusă ) din care cofinanțarea Municipiului Timișoara este de 77.899,26 lei lei ( TVA inclusă ).
În conformitate cu prevederile Contractului de Finanțare Municipiul Timișoara are obligția de a derula toate activitățile asumate prin Cererea de finanțare, printre care și încheierea contractului de execuție lucrări.
În acest sens procedura de achiziție execuție lucrări a fost derulată de 3 ori după cum urmează:
· Anunț de participare  simplificat nr. SCN1052771/10.09.2019; Procedura simplificata; Data limita depunere: 07.10.2019 15:00; Stare procedura: Anulata 
· Anunț de participare  simplificat nr. SCN1056347/21.10.2019; Procedura simplificata;Data limita depunere: 14.11.2019 15:00; Stare procedura: Anulata 
· Anunț de participare  simplificat nr. SCN1061144/07.01.2020; Procedura simplificata;Data limita depunere: 29.01.2020 15:00; Stare procedura: Anulata 
Întrucât la niciuna dintre postările în SEAP nu au fost depuse oferte, dar nu au fost depuse nici solicitări de clarificări din care să rezulte că există probleme de natură tehnică în data de 11.02.2020, Municipiul Timișoara a  transmis către proiectant adresa cu nr.SC2020-3247/11.02.2020, în vederea obținerii unui punct de vedere privind necesitatea actualizarii devizelor.
Prin adresa cu nr.1182/15.04.2020, înregistrată la Municipiul Timișoara cu nr.CDD2020-383/16.04.2020, SC PRODAO ING SRL – în calitate de proiectant, a transmis documentația economică aferentă investiției actualizată cu rata  inflației pentru materiale, servicii, transport și funcționare utilaje ( perioada august 2018-martie 2020 ) utilizând formula de calcul  a Institutului Național de Statistică:
Suma inițială de actualizat x Rata inflației + Suma inițială de actualizat
			100
Rata Inflației = IPC-100.
În cazul de față Rata inflației a fost calculată la 6,32%.
Deasemenea manopera a fost actualizată conform OUG 114/2018 de la 17,93 lei/oră ( în aprilei 2019 ) la 20,00 lei/oră ( în martie 2020 ).
În urma actualizării transmise de SC PRODAO ING SRL, indicatorii tehnico-economici pentru obiectul de investiţii "Extindere grădiniţă în regim de înălţime P+1E+M , reparaţii şi reabilitare termică corp existent", din Timişoara, str. Martir Sebastian Iordan nr.6 s-au modificat astfel:
Valoarea totala a investiţiei conform devizului general, inclusiv TVA, devine 4.233.424,62  lei  față de 3.864.023,18 lei ( creștere de 9,56% )
din care C+M devine: 3.706.935,56 lei  față de 3.340.917,48 lei ( creștere de 10,96%  )

În această situație se va modifica valoarea Contractului de Finanțare nr.4481/25.06.2019 de la 3.894.963,18 lei la 4.264.364,62 lei , iar diferența de 369.401,44 lei, inclusiv TVA, va reprezenta cheltuială neeligibilă și va fi suportată integral de la bugetul local, conform art.3, alin.3 din Contractului de Finanțare mai sus menționat.
În concluzie având în vedere cele mai sus menționate precum și prevedrile Contractului de Finanțare nr.4481/25.06.2019, în temeiul căruia toate activitățile prevăzute în cererea de finanțare sunt obligatorii sub sancțiunea pierderii finanțării
PROPUNEM:

(1) Aprobarea actualizării indicatorilor tehnico-economici ai investiţiei "Extindere grădiniţă în regim de înălţime P+1E+M , reparaţii şi reabilitare termică corp existent" conform Anexei 1 “Indicatori tehnico-economici la faza PT”.
(2) Asumarea integral de la bugetul local a diferenței de 369.401,44 lei, inclusiv TVA, reprezentând cheltuială neeligibilă conform art.3, alin.3 din Contractului de Finanțare nr.4481/25.06.2019.

